امیرالمؤمنین حضرت علی(ع) کی شبِ ولادت کے موقع پر حرم امام رضا(ع) نقاروں کی دلکش آواز سے گونج اٹھا

مولود کعبہ،امیرالمؤمنین حضرت علی علیہ السلام کی شبِ ولادت کے موقع پر حرم امام رضا(ع) میں خوشیوں کا سماں تھا ،نقاروں کی گونج پورے حرم میں عشق و ولایت کے نغمے فضا میں بکھیر رہی تھی۔

خبر کا کوڈ: ۸۲

تاریخ: ۱۵ فروردين ۲۰۲۶ - ۰۰:۱۴

آستان نیوز کی رپورٹ کے مطابق؛ جوں ہی شام ہوئی اور مغرب کی اذان پورے حرم میں گونجنے لگ گئی تو حرم مطہر کے خادمین نقارہ خانہ میں پہنچنے لگ گئے تاکہ دیرینہ روایت کے مطابق نقاروں کی دھنوں سے ولادت کی خوشخبری ہر دل تک پہنچائی جائے سکے ۔
اچانک سے نقاروں کی آواز پورے حرم میں گونج اٹھی ،ایک ایسی آواز جو گویا فرشتوں کو رقص اور دلوں کو پرواز کی دعوت دے رہی تھی۔
زائرین و مجاورین آنکھوں میں شوق کے آنسو لئے اس مبارک رات کی امام زمانہ(عج) کو مولائے متقیان کو مبارک باد پیش کر رہے تھے ،لوبان اور نرگس کے پھولوں کی خوشبو اور صلوات کی آوازیں ملنے سے مشہد میں جنت کا سا ماحول بن رہا تھا۔
حرم کے کونے کونے میں رنگ برنگ برقی قمقمے،چمکتی روشنیاں اور دلکش پھولوں کی وجہ سے خوشیوں کا سماں تھا۔
اہلبیت اطہار(ع) کے ذاکرین اور منقبت خوانوں نے اپنے مسرت بخش قصیدوں اور منقبتوں سے ولائی جشن کی گرم جوشی کو دوبالا کر دیا تھا اور عاشقان اہلبیت کے چہرے خوشی سے کھلے ہوئے تھے۔
یہ رت ایسی تھی جس میں نقاروں نے عشق کی داستان سنائی،دل ولایت سے جڑ گئے اور مشہد کے آسمان نے خوشی کا رنگ اوڑھ لیا۔